CELEX: 32015R1472
Language: mt
Date: 2015-08-26 00:00:00
Title: Regolament ta' Implimentazzjoni tal-Kummissjoni (UE) 2015/1472 tas-26 ta' Awwissu 2015 dwar l-emendar tal-Anness I tar-Regolament tal-Kunsill (KE) Nru 866/2004 dwar reġim skont l-Artikolu 2 tal-Protokoll Nru 10 mal-Att tal-Adeżjoni

28.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 225/3
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/1472
   tas-26 ta' Awwissu 2015
   dwar l-emendar tal-Anness I tar-Regolament tal-Kunsill (KE) Nru 866/2004 dwar reġim skont l-Artikolu 2 tal-Protokoll Nru 10 mal-Att tal-Adeżjoni
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat il-Protokoll Nru 10 dwar Ċipru mal-Att fir-rigward tal-kondizzjonijiet tal-adeżjoni tar-Repubblika Ċeka, ir-Repubblika tal-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika tal-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka u l-aġġustamenti għat-Trattati li fuqhom hija stabbilita l-Unjoni Ewropea (1),
   Wara li kkunsidrat ir-Regolamennt tal-Kunsill (KE) Nru 866/2004 tad-29 ta' April 2004 dwar reġim skont l-Artikolu 2 tal-Protokoll Nru 10 mal-Att tal-Adeżjoni (2), u b'mod partikolari l-Artikolu 9 tiegħu,
   Billi:
   
               (1)
            
            
               L-Anness I tar-Regolament (KE) Nru 866/2004 jistipula lista ta' punti tal-qsim tal-linja li minnhom persuni u oġġetti jistgħu jaqsmu l-fruntiera bejn iż-żoni li huma taħt il-kontroll effettiv tal-Gvern tar-Repubblika ta' Ċipru u dawk iż-żoni li fihom il-Gvern tar-Repubblika ta' Ċipru ma jeżerċitax kontroll effettiv.
            
         
               (2)
            
            
               Wara ftehim dwar il-ftugħ ta' punti tal-qsim tal-linja ġodda f'Deryneia u Lefka-Apliki, jeħtieġ li jiġi adattat l-Anness I.
            
         
               (3)
            
            
               Il-Gvern tar-Repubblika ta' Ċipru aċċetta dan l-adattament.
            
         
               (4)
            
            
               Il-Kamra tal-Kummerċ Turko-Ċiprijotta ġiet ikkonsultata dwar dan is-suġġett.
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru 866/2004 jinbidel b'dan li ġej:
   
      
         “ANNESS I
         Lista ta' punti tal-qsim tal-linja msemmija fl-Artikolu 2(4)
         
                     —
                  
                  
                     Agios Dhometios
                  
               
                     —
                  
                  
                     Astromeritis — Zodhia
                  
               
                     —
                  
                  
                     Kato Pyrgos — Karavostasi
                  
               
                     —
                  
                  
                     Kato Pyrgos — Kokkina
                  
               
                     —
                  
                  
                     Kokkina — Pachyammos
                  
               
                     —
                  
                  
                     Ledra Palace
                  
               
                     —
                  
                  
                     Ledra Street
                  
               
                     —
                  
                  
                     Lefka — Apliki
                  
               
                     —
                  
                  
                     Deryneia”.
                  
               
   
   Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-26 ta' Awwissu 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 236, 23.9.2003, p. 955.
   
      (2)  ĠU L 161, 30.4.2004, p. 128.